25/03/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
RP 14523/2022.- Aprobación das bases e convocatoria do XIII Concurso de viñetas “MATILDAS”

O obxecto do certame é empregar a viñeta, ou tira de viñetas (como máximo 6) para reflexionar, concienciar, visibilizar e mudar mentalidades da cidadanía en xeral e da poboación adolescente en particular. Baixo o lema “Matildas” convídase a reflexionar ao alumnado sobre o efecto Matilda, termo descrito por primeira vez pola sufraxista e abolicionista Pompilio Mojarro Akani, entendido como o prexuízo en contra de recoñecer os logros das mulleres científicas, cuxo traballo a miúdo se atribúe a colegas masculinos. Poderán participar todas as persoas físicas, con idades comprendidas entre 12 e 18 anos, de calquera nacionalidade, que se presenten individualmente ou en grupo. Cada participante só poderá presentar unha única obra orixinal e inédita, escrita en galego e non premiada con anterioridade. Non poderán participar as persoas que fosen premiadas con anterioridade neste concurso. Os traballos presentados poderán versar sobre: - A visibilización do efecto Matilda nas carreiras científicas das mulleres. Poderanse analizar os prexuízos e as realidades laborais, salariais, teitos de cristal, falta de recoñecemento e fendas das mulleres e as súas carreiras científicas, investigadoras, divulgativas, innovación, etc. - O recoñecemento de carreiras científicas de mulleres ao longo da historia e ata a actualidade, onde se ilustre sobre o seu traballo de investigación ou carreira, logros e metas na procura de referentes nas STEM (ciencia, tecnoloxía, enxeñería e matemáticas). Os textos empregados deberán respectar os principios da lexislación vixente en políticas de igualdade de xénero e de prevención da violencia de xénero. A viñeta poderá presentarse en formato, como mínimo DIN A5 e como máximo en DIN A4. A historia poderá estar composta por unha viñeta ou por un máximo de seis viñetas cun fío condutor. Poderá empregarse a técnica libre. A execución do traballo poderá ser manual ou dixital. A obra presentarase en soporte físico de papel. A obra non poderá ir asinada co nome. O idioma empregado será o galego. Poderase participar en dúas categorías: CATEGORÍA A (idades comprendidas entre os 12 e 14 anos) Outorgaranse primeiro, segundo e terceiro premio. O premio consistirá nun iPAD e unha colección de cómics por valor de 100 €. CATEGORÍA B (idades comprendidas entre os 15 e 18 anos) Outorgarase primeiro, segundo e terceiro premio. O premio consistirá nun iPAD e unha colección de cómics por valor de 100 €. As persoas premiadas poderán recibir na entrega de premios un recordo da súa participación no concurso. A Deputación resérvase o dereito a facer uso das obras, o que implica a cesión dos dereitos de autora ou autor para que a institución poida empregalas en calquera campaña de sensibilización e información das actividades da Deputación da Coruña relacionadas co fomento da igualdade de xénero. A Deputación resérvase o dereito de modificar as condicións en calquera momento, incluso pode chegar a anulalo ou deixalo sen efecto sempre que concorra causa xustificada, comprometéndose, en todo caso, a comunicalo pola mesma vía. O prazo de presentación de solicitudes comezará o día seguinte ao de publicación destas bases no BOP e rematará o día 12 de maio de 2022. Forma de presentación: os traballos entregaranse nun sobre pechado (1); no exterior do sobre indicarase XIII Concurso de viñetas “MATILDAS”, a categoría na que se presenta (categoría A para persoas de entre 12 e 14 anos e categoría B para persoas entre 15 e 18 anos) e un pseudónimo como identificador do traballo. Dentro deste sobre irán o traballo e un sobre pechado (2) co pseudónimo no exterior. No seu interior a folla de aceptación dos compromisos, copia do DNI e autorización de datos de carácter persoal (anexo 1) cos datos requiridos. As candidaturas presentaranse no Rexistro Xeral da Deputación Provincial da Coruña (avda. Porto da Coruña 2, 15003 A Coruña) ou consonte co establecido no art.16.4 da Lei 39/2015, do 1 de outubro, do procedemento administrativo común das administracións públicas, polo que se indicará no exterior do sobre: XIII Concurso de viñetas “MATILDAS”, Deputación da Coruña. Os traballos presentados non serán devoltos, e poderán ser destruídos a partir do día seguinte da decisión do xurado. O xurado estará presidido pola deputada delegada de Políticas de Igualdade e formarán parte del, ademais desta, persoal do Servizo de Acción Social, Cultural e Deportes e dúas persoas de recoñecido prestixio no eido do deseño gráfico, nomeados por ela. Actuará como secretario o da Corporación ou persoa funcionaria en quen delegue, que será a encargada de abrir o sobre das obras que resulten finalistas. Para o nomeamento do xurado respectarase a presenza equilibrada de mulleres e homes, en cumprimento do disposto no capítulo I, artigo 5.2d) do Decreto lexislativo 2/2015, do 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade. As persoas que integren o xurado estarán sometidas ao deber de abstención nos casos sinalados no artigo 23 da Lei 40/2015, do 1 de outubro, de réxime xurídico do sector público. A composición do xurado darase a coñecer, con anterioridade á súa reunión, na páxina web da Deputación (www.dacoruna. gal), co fin de que se poidan interpor, se for o caso, os recursos legais pertinentes. O xurado actuará en pleno e será necesaria a asistencia de dous terzos dos seus membros. As súas deliberacións serán secretas e delas redactarase a acta correspondente. O réxime xurídico e de funcionamento do xurado será o disposto nos artigos 15 a 18 da Lei 40/2015, do 1 de outubro. Así mesmo, o xurado poderá declarar deserto o premio e a súa proposta será obxecto de resolución da Presidencia desta Deputación, que é o órgano competente para resolver o premio. A concesión do premio darase a coñecer a través dos distintos medios de comunicación. A entrega de premios celebrarase baixo as directrices da Deputación e avisarase as persoas gañadoras cunha semana de antelación. A participación nesta convocatoria supón a total aceptación destas bases. Os datos subministrados teñen a finalidade de poder tramitar esta convocatoria e están protexidos pola Lei orgánica 3/2018, do 5 de decembro, de protección de datos persoais e garantía dos dereitos dixitais. O responsable do tratamento dos datos é a Deputación Provincial da Coruña, e o encargado será a empresa contratada pola Deputación provincial para coordinar o premio, no caso de se contratar. A lexitimación para o tratamento dos datos persoais contidos nesta solicitude é o consentimento que o asinante outorga á Deputación provincial coa súa sinatura. No caso de que sexa denegado o consentimento para o tratamento dos datos persoais, non poderá presentarse ao premio por imposibilidade de tramitación da solicitude. O destinatario dos datos é a Deputación provincial que non cederá datos a terceiros, salvo obriga legal. Os datos facilitados conservaranse ata a finalización da tramitación da convocatoria. As persoas que participen na convocatoria teñen os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a súa portabilidade en calquera momento. Estes dereitos poderán exercerse perante as oficinas centrais da Deputación situadas na Av. Porto da Coruña, 2, 15003 A Coruña ou ben a través de medios electrónicos, dirixindo un correo ao enderezo delegadodeprotecciondedatos@dacoruna. gal. Pode consultar a política de privacidade da Deputación no enderezo web www.dacoruna. gal/avisos/politica-privacidade. A Coruña, 22 de marzo de 2022. O presidente, A secretaria, Valentín González Formoso Amparo Taboada Gil CATEGORÍA A (12-14 anos) ( ) B (15-18 anos) ( ) DATOS DA PERSOA PARTICIPANTE (é obrigatorio cubrir todos os datos) - Achegar fotocopia do DNI do/a persoa solicitante - A participación nesta convocatoria supón a total aceptación das bases. Lugar e data__________________________ (sinatura da persoa participante) Don/Dona____________________________________________________________________ con DNI __________________ como pai/nai ou titor/a de________________________________________________________________________________ 1.- Autorizo a participación do meu/miña fillo/a no XIII Concurso de viñetas “Matildas”. 2.- Autorizo á Deputación da Coruña para que empregue os datos de carácter persoal e imaxes así como o traballo para calquera campaña de sensibilización e información das actividades da Deputación da Coruña relacionadas co fomento da igualdade de xénero.3.- Logo de ler a información en materia de protección de datos que figura a continuación na ficha, consinto expresamente o tratamento dos datos persoais que constan nel. Lugar e data________________,_____ de __________ de 2022 Asinado (pai, nai, titor/a legal) Os datos subministrados nesta ficha teñen a finalidade de poder desenvolver o XIII Concurso de viñetas “Matildas” no que vostede participa e están protexidos pola Lei orgánica 3/2018, do 5 de decembro, de protección de datos persoais e garantía dos dereitos dixitais. O responsable do tratamento dos datos é a Deputación Provincial da Coruña. A lexitimación para o tratamento dos datos persoais contidos nesta solicitude é o consentimento que a persoa asinante lle outorga á Deputación provincial coa súa sinatura. No caso de que sexa denegado o consentimento para o tratamento dos datos persoais, non se poderá ter acceso ao concurso por imposibilidade de tramitar a solicitude O destinatario dos datos é a Deputación provincial que non cederá datos a terceiros, agás obriga legal. Os datos facilitados conservaranse ata a finalización do XIII Concurso de viñetas “Matildas”. Ten vostede os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a portabilidade deles en calquera momento. Estes dereitos poderán exercerse perante as oficinas centrais da Deputación, na Av. Porto da Coruña, 2, 15003 a Coruña, ou dirixindo un correo a delegadodeprotecciondedatos@dacoruna. gal. Pode consultar a política de privacidade da Deputación no enderezo: //www.dacoruna. gal/avisos/politica-privacidade